เสนาชูปันผล8.8% ชี้ปีนี้รายได้1.5พันล.
&nbsp;
18 ส.ค. 2554

โพสต์ทูเดย์ — SENA ชูทั้งปีผลตอบแทนปันผลสูง 8.83% ดีกว่าฝากธนาคาร มั่นใจปีนี้รายได้โต 20% 
น.ส.เกษรา ธัญลักษณ์ภาคย์ กรรมการ บริษัท เสนาดีเวลลอปเม้นท์ (SENA) เปิดเผยว่า คณะกรรมการบริษัทมีมติอนุมัติการจ่ายเงินปันผลสำหรับผลดำเนินงานปี 2552 ให้แก่ผู้ถือหุ้นในอัตรา 0.1687 บาทต่อหุ้น คิดเป็นอัตราเงินปันผลตอบแทน 8.83% 
ทั้งนี้ บริษัทได้จ่ายเงินปันผลระหว่างกาลไปแล้วหุ้นละ 0.076 บาท เมื่อวันที่ 9 ก.ย. 2552 จึงเหลือเงินปันผลที่ต้องจ่ายเพิ่มหุ้นละ 0.0927 บาท และกำหนดรายชื่อผู้ถือหุ้นที่มีสิทธิรับเงินปันผลในวันที่ 12 พ.ค. 2553 โดยปิดสมุดทะเบียนพักการโอนหุ้นในวันที่ 13 พ.ค. 2553 
ปี 2552 บริษัทมีกำไรสุทธิ 287 ล้านบาท เพิ่มขึ้นจากปี 2551 ที่มีกำไรสุทธิ 279 ล้านบาท โดยดีกว่าเป้าที่ตั้งไว้ และในปี 2553 นี้ “ในปีที่ผ่านมา SENA ทำได้ดีกว่าที่วางเป้าหมายเอาไว้ จากเดิมโดยทั้งกำไรและรายได้เพิ่มขึ้นอย่างต่อเนื่อง โดยในส่วนของรายได้นั้นจากเดิมวางเป้าหมายไว้ที่ระดับ 1,200 ล้านบาท แต่สามารถทำได้ถึง 1,330 ล้านบาท ซึ่งเป็นผลมาจากโครงการต่างๆ ของบริษัทได้รับการตอบรับที่ดีจากลูกค้า ซึ่งเป็นผลมาจากการเลือกทำเลที่ตั้งที่ดี โดยคำนึงถึงความสะดวกในการคมนาคมและลักษณะการดำเนินชีวิตของลูกค้าในแต่ละกลุ่ม และรูปแบบบ้านและการจัดแบ่ง Function พื้นที่ใช้สอยภายในบ้านได้อย่างเป็นสัดส่วนและตรงต่อความต้องการอยู่อาศัยของลูกค้ามากที่สุด และจากผลประกอบการที่ดีต่อเนื่องทำให้สามารถจ่ายเงินปันผลให้กับผู้ถือหุ้นได้ต่อเนื่อง ซึ่งเชื่อว่าจะสร้างความประทับใจให้กับผู้ถือหุ้นได้เพราะอัตราผลตอบแทนจากเงินปันผลของ SENA อยู่ในระดับสูงถึง 8.83% ”
แม้ภาครัฐจะไม่ต่ออายุมาตรการภาษีอสังหาริมทรัพย์ แต่ก็ไม่กังวล โดยจุดเด่นของ SENA คือมีฐานะทางการเงินที่แข็งแกร่ง ซึ่งภายหลังจากการระดมทุนและเข้าจดทะเบียนในตลาดหลักทรัพย์ ทำให้บริษัทมีสภาพคล่องทางการเงินมากพอสำหรับการขยายธุรกิจ ผุดโครงกรใหม่ๆ และมีโอกาสซื้อที่ดินในทำเลที่ดีแต่ราคาไม่แพงเพื่อนำมาพัฒนาเป็นโครงการอสังหาริมทรัพย์ในอนาคต นอกจากนั้นยังได้รับสิทธิประโยชน์ทางภาษีต่อเนื่องนานถึง 5 ปีในช่วงระหว่างปี 25532557 โดยจะจ่ายภาษีนิติบุคคลในอัตราร้อยละ 25 จากปกติทั่วไปที่ต้องจ่ายร้อยละ 30 นอกจากนี้การเข้าจดทะเบียนในตลาดหลักทรัพย์ ยังทำให้ชื่อเสียงของ SENA เป็นที่ยอมรับจากลูกค้า และรู้จักกันในวงกว้างมากยิ่งขึ้น ที่สำคัญโครงการประเภทคอนโดมิเนียมทั้งแบรนด์ เดอะคิท และ เดอะ แคท ก็ได้รับการส่งเสริมการลงทุนจาก BOI อีกด้วย ทำให้เป็นสินค้าที่มีคุณภาพแต่ราคาไม่แพงเมื่อเปรียบเทียบกับคู่แข่ง เมื่อผนวกกับการบริการที่ดี เข้าใจความต้องการของลูกค้า และสถานที่ตั้งของโครงการที่ดี จึงถือเป็นจุดทีได้เปรียบของ SENA 
โดยเตรียมเปิดโครงการอีกหลายโครงการ พร้อมจัดโปรโมชั่นใหม่ๆ กระตุ้นยอดขายและรองรับการแข่งขันที่จะเกิดขึ้นในอนาคต ทำให้มั่นใจว่าผลประกอบการจะขยายตัวประมาณ 20% มีรายได้แตะ 1,500 ล้านบาท โดยปัจจุบันมีงานในมือประมาณ 600 ล้านบาท ซึ่งจะทยอยรับรู้รายได้เข้ามาอย่างต่อเนื่อง